Document ID: /roh_data/filtered/fineweb-2-filterrobots_roh.jsonl.gz/46870

En il tunnel vegnan il mument fatgas lavurs vi dal palantschieu e vi dal revestgiment dal tunnel. Plinavant vegnan il mument sanadas las staziuns da Preda e da Spinas. Logisticamain vegn furnì il betun e la glera che vegn pli tard duvrada en il tunnel.
5'860 meters – uschè lung è il tunnel da l'Alvra che colliescha Preda cun Spinas. La perforaziun è stada l'october avant dus onns. Quest mais ha il 7avel onn da construcziun entschet. Era sin il plazzal sentian ins las consequenzas dal coronavirus. Il tema fatschentia cunzunt ils lavurants. Ina gruppa da lavur da l'Austria n'haja betg pudì vegnir en Svizra. Quai retardeschia las lavurs.